Timor Post (22/10/2020)—Ministru Administrasaun Estatal, Miguel Pereira deklara, populasaun hamutuk miliaun 1.5 mak sei sai benifisiáriu ba apoiu sesta bázika ne’ebé tuir planu sei hahú iha fulan oin.
“Dadus hosi suku hotu-hotu konfirma katak membru agregadu família ka sidadaun sira ne’ebé mak atu simu apoiu sesta bázika ne’e bele to’o 1.5 milloes benifisiáriu ka populasaun,” Ministru Miguel ba Jornalista sira iha Palásiu Governu, Dili.
Nia aumenta, dadaus ida ne’e mak ministériu fornese ona ba iha Ministériu Kordenandor Asuntu Ekonómiku atu bele trasa planu hodi halo distribuisaun ba komunidade sira.
Governante ne’e sublina, idantifikasaun ba sidadaun sira ne’e utiliza dadus agradu família ne’ebé mak ministériu solidaridade sosial utiliza hodi halo pagamentu ba apoiu umanitáriu $200.
“Iha ne’ebá purvolat 300 mil xefe família ne’ebé mak sai benifisiariu, agora ami uza fali dadus sira ne’e hodi tun fila fali ba sefe suku no aldeia sira hodi konfirma kada sefe família nia membru família hira tuir fixa família ne’ebé mak iha kada suku ida-idak antes loron (08/05/2020) nia” tenik Nia. (Jornalista: Jaime Pires)
bjn_Latn kea_Latn kea_Latn kea_Latn kea_Latn